Diari Oficial de la Generalitat Valenciana


Sumari del DOGV 623, del 07-07-1987 (1987/809199)

ORDRE de 29 de maig de 1987, de la Conselleria d'Agricultura i Pesca, per la qual s'aprova la delimitació parcial de la forest núm. 67 del Catàleg de les d'Utilitat pública de la província de València, denominada Serra de Xiva, propietat de l'Ajuntament de Xiva i situada en aquest terme municipal.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   623

Data del DOGV
:   07-07-1987

Secció del DOGV
:   ALTRES DISPOSICIONS

Número del document
:   1987/809199


Data del document
:   29-05-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 29 de maig de 1987, de la Conselleria d'Agricultura i Pesca, per la qual s'aprova la delimitació parcial de la forest núm. 67 del Catàleg de les d'Utilitat Pública de la província de València, denominada Serra de Xiva, propietat de l'Ajuntament de Xiva i situada en aquest terme municipal.  
Examinat l'expedient de delimitació parcial de la Forest núm. 67 d'Utilitat Pública, denominada Serra de Xiva, en la part confrontant amb les parcel·les 56 i 57 del polígon 169, partida «Marjana», que ha estat tramitat d'acord amb la legislació vigent, i vists els informes tècnics i jurídics, que s'hi inclouen, i el reconeixement de l'Ajuntament de Xiva de la titularitat de determinat enclavament; i d'acord amb el que disposen els articles 126 i 127 del Reglament de Forest vigent.   
ORDENE:   
Article primer  
S'aprova la delimitació parcial de la forest núm. 67 del Catàleg de les d'Utilitat Pública de la província de València, denominada Serra de Xiva, propietat de l'Ajuntament de Xiva i situada en aquest terme municipal, en la part confrontant amb les parcel·les 56 i 57 del polígon 169, partida «Marjana», d'acord amb l'Ajuntament de Xiva i com queda detallat a les Actes i al Pla pel que fa a la zona delimitada pels mollons números 1, 2, 32, 33, 34, 35, 36, 37, 38, 9, 10, 11, 12, 13, 14, 39, 40, 41, 63, 64, 65, 66, 67, 68, 28, 29, 30, 31 i 1.   
Article segon  
Es reconeix com a propietat del Sr. Angel Emilio Ferrando Cariñena i del Sr. Alberto Rodrigo Faubel la finca denominada «Marjana», enclavament A, dedicat a terra de conreu i a pinar, amb una capacitat total de 8,6160 Hes. i amb les característiques següents:   
Límits: la finca limita pels quatre vents amb la forest d'Utilitat Pública núm. 67 Serra de Xiva, propietat de l'Ajuntament de Xiva, situada en aquest terme municipal.   
Límits: N.- Línia de mollons 30, 29, 28, els tres en una sendera, 68, 67, 66 i 64.   
E.- Línia de mollons 65, 64, 63, 41, 40, 39, 14, 13, 12, 11 i 10, els cinc últims per la marge esquerra d'un barranc.   
S.- Línia de mollons 10, 9, 38, 37, 36, 35, 34, 33, 32, 2 i 1, en el comí de la Caça de «los Pachines».   
O.- Línia de mollons 1, 31 i 30.   
Article tercer  
Per donar caràcter de permanència a aquesta actuació es procedirà a l'amollonament de la finca.   
Article quart  
D'acord amb el que estableix l'article 128 del Reglament de Forests, de 22 de febrer de 1962, podran impugnar aquesta Ordre les persones afectades que hagen intervingut com a part en l'expedient de delimitació, davant la Jurisdicció Contenciosa Administrativa, si es plantejaven qüestions de tramitació o de caràcter administratiu, però no podran promoure davant la susdita Jurisdicció qüestions relatives al domini o a la possessió de la forest o qualsevol altra de naturalesa civil.   
Com a tràmit previ a aquest recurs els interessats hauran d'interposar el de reposició davant l'Honorable Conseller d'Agricultura i Pesca en el termini d'un mes d'acord amb el que preveu la Llei de la Jurisdicció Contenciosa Administrativa.   
DISPOSICIO FINAL  
Aquesta Ordre entrarà en vigor el dia de la publicació en el Diari Oficial de la Generalitat Valenciana.   
València, 29 de maig de 1987.   
El Conseller d'Agricultura i Pesca,  
LLUIS FONT DE MORA I MONTESINOS